'સો ટકા સમજાવી દઇશ.' માત્ર આટલું કહીને વિભાકરે મોબાઇલ ખિસ્સામાં મૂકી દીધો. ઊભો થઇને ધીમા પગલે ડ્રોઇંગરૂમમાં પહોંચ્યો. કેમ મોડું થયું? કોનો ફોન હતો? આવા પ્રશ્નો આદિત્ય ક્યારેય પૂછે નહીં એ છતાં એના ચહેરા પર પ્રશ્રાર્થે જોઇને વિભાકરે સામેથી જ કહી દીધું. 'હરિદ્વારથી હિંમતકાકાએ ફોન હતો. જીવણકાકાએ ફાઇવસ્ટાર હોટેલમાં કોમેડી કરે છે એની કથા કહેતા હતા.' આટલું કહીને એ સોફા પર ફસડાઇ પડ્યો.